recursal/SuperWikiNEXT-32B huggingface dataset:
**Sir Michael Caine**, CBE (gebore as **Maurice Joseph Micklewhite**; 14 Maart 1933) is ’n Britse akteur en skrywer. Hy is bekend vir sy kenmerkende werkersklas-aksent en het in langer as ses dekades in oor die honderd prente verskyn. Hy word beskou as ’n Britse ikoon en is in 2000 deur koningin Elizabeth II van die Verenigde Koninkryk tot ridder geslaan vir sy bydrae tot die rolprentwese.

Loopbaan
--------

Michael Caine in die lokprent vir *Zulu* (1964).
Hy het sy deurbraak in die 1960's gemaak in ’n paar geloofde Britse rolprente, soos *Zulu* (1964), *The Ipcress File* (1965), *Alfie* (1966), waarvoor hy ’n Oscar-benoeming gekry het, *The Italian Job* (1969) en *Battle of Britain* (1969). Sy grootste prente in die 1970's sluit in *Get Carter* (1971), *The Last Valley*, *Sleuth* (1972), waarvoor hy weer vir ’n Oscar benoem is, *The Man Who Would Be King* (1975) en *A Bridge Too Far* (1977). Hy het van sy grootste suksesse in die 1980's behaal in onder meer *Educating Rita* (1983), waarvoor hy ’n Golden Globe en Bafta vir beste akteur gekry het. In 1986 het hy ’n Oscar vir beste manlike byspleler gekry vir sy spel in Woody Allen se *Hannah and Her Sisters*.

Caine was in 1992 Ebenezer Scrooge in *The Muppet Christmas Carol*. Terwyl hy teen dié tyd eintlik uitgetree het, het hy in die laat 1990's ’n terugkeer gemaak; hy het sy tweede Golden Globe gekry vir *Little Voice* (1998) en sy tweede Oscar vir beste manlike byspeler vir *The Cider House Rules* (1999). In die 2002-parodie *Austin Powers in Goldmember* was hy Nigel Powers en in Christopher Nolan se *Batman*-reeks was hy te sien as Alfred Pennyworth. Hy het in verskeie ander Nolan-prente gespeel, soos *The Prestige* (2006), *Inception* (2010) en *Interstellar* (2014). Caine is die akteur wat die negende meeste geld by die loket laat inrol.

Caine is een van net twee akteurs wat in elke dekade van die 1960's tot die 2000's vir ’n Oscar vir toneelspel benoem is; die ander een is Jack Nicholson.
Nikon N65 kamera met 'n lens aangeheg
Nikon F65 kamerakas
Die **F65** (of **N65** soos bekend in die VSA) is 'n 35 mm-film SLR-kamera wat deur Nikon in 2001 vrygestel is. Soos sy voorganger, die F60, was dit gemik op die onderkant van die amateur-outofokus SLR-mark.

Sy funksies sluit in outofokus, verskillende vorme van deur-die-lensligmeting en die verskillende werksmodusse. Dit het ook diepte-van-veldvoorskou en afgeleë sluitervrystelling ingesluit, twee eienskappe merkbaar afwesig in die F60.

Die F65D-variant verskyn ook met 'n datum/tyddrukfasiliteit.

Eienskappe
----------

* 14 ons plastiekeenheid
* Program, sluiterprioriteit, lensopeningprioriteit en volledige handmodes
* Ingeboude flits (GN 40) met outo, stadige en agterste sync modes
* 5-punt matriks CAM900 outofokussensor
* Sluiterspoed vanaf 1/2000s tot 30s
* Ondersteun DX-gekodeerde film tot ISO 5000

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. | 

Klik vir info oor hierdie sjabloon.
 |
Mate
Mate met steleDie **mate** (of ***yerba***) is 'n gewilde soort tee in Argentinië en ander Suid-Amerikaanse lande. Dit word van die gedroogde blare van die huls (Ilex) gemaak en dit kan met of sonder suiker of heuning gedrink word. Die Argentynse stad Apostoles is die sentrum van die mate-nywerheid.

Etimologie en geskiedenis
-------------------------

Die oerbewoners van Latyns-Amerika het lankal mate gedrink. Die woord mate is afgelei van *mati*, wat in die Ketsjoea-taal die kalbas beskryf waarin 'n pap van gestampte mateblare met water vermeng word. Vandag staan mate in Brasilië as *erva* bekend, in die Spaanstalige gebiede as *yerba* of *herba* (= kruid).

Teen die einde van die 16de eeu beskryf die Spaanse veroweraar en stigter van Buenos Aires, Pedro de Mendoza, 'n verfrissende drank wat by die inheemse bevolking gewild is. Die Jesuïete, wat in die volgende eeu nedersettings in die gebied van die huidige Paraguay stig, verbou die mateplant stelselmatig en het tot by hulle verdrywing in die 18de eeu 'n monopolie op die matehandel in Latyns-Amerika.

Die Franse botanikus Auguste de Sainte-Hilaire klassifiseer die mateplant tydens sy reise in Brasilië, wat hy tussen 1816 en 1822 onderneem. 

|  |  |
| --- | --- |
| Normdata Edit this at Wikidata | 
* BNE: XX557827
* BNF: cb12112404s (data)
* GND: 4235042-6
* LCCN: sh85082048
* NDL: 00567522
* SUDOC: 029511852

 |
**Termiese geleidingsvermoë**, λ, in fisika is die intensiewe eienskap van 'n materiaal wat sy vermoë om hitte te gelei aandui.

**Termiese geleidingsvermoë** is die hoeveelheid warmte *Q*, wat deur 'n dikte *L* in rigting loodreg tot die oppervlak met oppervlakte *A* gelei word as gevolg van 'n temperatuurverskil Δ*T* onder gestadigde toestande en wanneer die hitte-oordrag slegs afhanklik is van die temperatuurgradiënt.

termiese geleidingsvermoë = tempo van warmtevloei × afstand / (oppervlak × temperatuurgradiënt)
*λ* = *Q* × *L* / (*A* × Δ*T*)

Eenhede
-------

**Watt per meter-kelvin** of W/mK is 'n afgeleide eenheid van die SI-stelsel.

Dit is die eenheid waarin termiese geleidingsvermoë gewoonlik uitgedruk word.

Voorbeelde
----------

Oor die algemeen is daar 'n verband tussen termiese- en elektriese geleidingsvermoë; Metale is dan ook tipies goeie warmtegeleiers. Daar is egter uitsonderings: die noemenswaardigste hiervan is diamant wat 'n hoë termiese geleidingsvermoë het (tussen 1000 en 2600 W·m-1), terwyl dit 'n baie lae elektriese geleidingsvermoë besit.

Die onderstaande tabel is saamgestel uit data uit die CRC Handbook of Chemistry and Physics Geargiveer 24 Julie 2017 op Wayback Machine. Alle waardes is vir materiale by kamertemperatuur (298 K), tensy anders vermeld.

Termiese geleidingsvermoëns van alledaagse materiale:

| Materiaal | Termiese geleidingsvermoë (298 K) 
W·m-1·K-1 |
| --- | --- |
| Diamant | 895-2300 |
| Silwer | 429 |
| Koper | 401 |
| Goud | 317 |
| Aluminium | 237 |
| Geelkoper | 120 |
| Platinum | 71.6 |
| Yster | 80.2 |
| Lood | 35.3 |
| Kwik | 8.514 |
| Kwarts (273K) | 6.8-12 |
| Ys (273K) | 2.2 |
| Glas | 1.35 |
| Water | 0.6062 |
| Hout | 0.04 (balsa) – 0.35 (den) |
| Wol | 0.04 |
| Polistireen | 0.033 |
| Lug (100 kPa) | 0.0262 |
| Silika aerogel | 0.017 |
|  |  |

Termiese geleidingsvermoë verander met temperatuur. Vir die meeste materiale verminder dit effens soos die temperatuur styg. Aangesien diamant 'n hoë termiese geleidingsvermoë het en natuurlike blou diamant selfs 'n hoër geleidingsvermoë het kan 'n mens die edelgesteentes vir egtheid toets deur van 'n toetser van termiese geleidingsvermoë gebruik te maak.

Verwante begrippe
-----------------

Die omgekeerde van termiese geleidingsvermoë is *termiese weerstand* wat in kelvin-meter per watt (K·m·W-1) gemeet word.

Sien ook
--------

* Warmte
* Temperatuur
* Termistor
* Termometer
* Termokoppel
Die **R550** is 'n streeksroete wat die R82-provisiale roete by Eikenhof met die R548-streeksroete by Devon verbind. Die roete begin vanaf 'n kruising met die R82 en R554-streeksroete. Hier staan die pad bekend as die Kliprivierrylaan en gaan suidoos. Dit kruis die R59 en net daarna die M61 (Vereeniging Weg). Dan kruis dit die N3-nasionale pad en die R103. Die roete gaan deur die suide van Brakpan, kruis die R23 en die M63 buite Nigel. In die Nigel is die roete as volg: Springs weg, Nigel Marievale Weg, Balfour Weg en Devon Weg, hier deel dit die R51 en die R42. Dit kruis die N17-nasionale pad net voor Devon waar dit aansluit by die R548 wat 'n entjie verder by die R29-provinsiale pad aansluit.

Sien ook
--------

* Lys van streeksroetes in Suid-Afrika
* Genommerde roetes in Suid-Afrika

Bron
----

* Dept. Transport

| * l
* b
* w
Genommerde roetes in Gauteng |
| --- |
| Nasionale roetes | 
* N1
* N3
* N4
* N12
* N14
* N17

 |
| Provinsiale roetes | 
* R23
* R24
* R25
* R28
* R41
* R42
* R50
* R51
* R53
* R54
* R80

 |
| Streeksroetes | 
* R500
* R501
* R511
* R512
* R513
* R514
* R515
* R549
* R550
* R551
* R552
* R553
* R554
* R557
* R558
* R559
* R562
* R563
* R564
* R566
* R573

 |
Die **Murchison-waterval** in die Nyl is ‘n trekpleister vir toeriste in die noordweste van Uganda.

Ligging
-------

Die Victoria-Nyl loop tussen die Victoriameer en die Albertmeer. Ongeveer 32km stroomop van sy mond lê die waterval by 2° 16′ 40″ noord en 31° 41′ 10″ oos. Dit is oos van die dorp Paraa in die Murchisonwaterval Nasionale Park (gestig 1952) en tussen die Kyogameer en die Albertmeer.

Waterval
--------

‘n Rotsrif oos van die Albertmeer plaas ‘n stremming op die loop van die water in die Victoria-Nyl. Dit dwing die rivier deur ‘n nou spleet tot so smal as 7m. Daarna verdwyn die rivier oor die val van amper 43m in ‘n kookpot van water. Onder die val is daar dan nog allerlei stroomversnellings totdat die rivier die Albertmeer aan sy noordoostekant binnevloei.

Naam
----

Die eerste blanke wat die val besoek het, was Samuel Baker in 1864. Hy vernoem die val na die geoloog en voorsiteer van die *Royal Geographical Society*, Roderick Impey Murchison (Ross, Skotland 1792- Londen 1871). In die regeringsperiode van Idi Amin verander die naam na die Kabalega-waterval. Hierdie naam het egter nooit posgevat nie en word die oorspronklike naam nog altyd gebruik.

Trivia
------

Tusssen die waterval en die Albertmeer kom besonder groot krokodille voor. Dit word toegeskryf daaraan dat baie visse die waterval nie oorleef nie.

Bronne
------

* Standard Encyclopaedia of Southern Africa, deel 7. Kaapstad: Nasou, 1972. ISBN 0-625-00323-3
*
Die **Grieks-Ortodokse Kerk van Jerusalem** (Grieks: Πατριαρχεῖον Ἱεροσολύμων, *Patriarcheîon Hierosolýmōn*; Arabies: كنيسة الروم الأرثوذكس في القدس, *Kanisa Ar-roem Oertoedoks fi al-Koeds*), ook bekend as die **Grieks-Ortodokse Patriargaat van Jerusalem**, is ’n outokefale Oosters-Ortodokse Kerk wat in volle gemeenskap met die ander Oosters-Ortodokse kerke is. Die primaat van die kerk het die titel Patriarg van die Heilige Stad Jerusalem en die Hele Palestina, en van Sirië, Arabië, Benede die Jordaanrivier, Cana van Galilea, en die Heilige Sion.

Die Kerk word deur Ortodokse Christene beskou as die moederkerk van die hele Christendom. Christene glo die Kerk is gestig op die dag van die Pinkster, toe Jesus se dissipels met die Heilige Gees vervul is (Hand 2:1-41) en dat God se Woord van Jerusalem na ander plekke versprei is. Die Kerk word ook dikwels Σιωνίτις Εκκλησία (*Sionitis Ecclesia*, die Kerk van Sion) genoem.

Daar is sowat 500 000 Ortodokse Christene in Israel. Baie van die lede is Palestyne en Jordaniërs, asook Russe, Roemene en Georgiërs. Die Kerk se hiërargie word oorheers deur Grieke, wat die Arabiese meerderheid in effek van die hoogste range uitsluit, en dit veroorsaak baie spanning in die Kerk.
**Paul Biya** (gebore **Paul Barthélemy Biya'a bi Mvondo**; 13 Februarie 1933) is 'n Kameroense politikus wat sedert 6 November 1982 as president van Kameroen dien.

Biya, 'n boorling van die suide van Kameroen, het in die 1960's vinnig opgetree as 'n burokraat onder president Ahmadou Ahidjo. Hy was dienende sekretaris-generaal van die Presidensie van 1968 tot 1975 en daarna van 1975 tot 1982 as premier van Kameroen. Hy het Ahidjo opgevolg as president op laasgenoemde se verrassende bedanking in 1982 en die mag in 'n poging tot staatsgreep van 1983-1984 gekonsolideer, waarin hy al sy teenstanders uitgeskakel het.

Die regering word ondersteun deur Frankryk, wat wapens voorsien en sy magte oplei. Frankryk is die toonaangewende buitelandse belegger voor die Verenigde State. Honderd-en-vyf Franse filiale is in alle sleutelsektore (olie, hout, konstruksie, mobiele telefonie, vervoer, bankwese, versekering, ens.) Geleë.

Biya het in die 1980's politieke hervormings binne die konteks van 'n eenpartystelsel ingestel. Onder ernstige druk aanvaar hy die bekendstelling van veelparty-politiek in die vroeë negentigerjare. Hy het die omstrede presidentsverkiesing in 1992 met 40% van die meervoudige stemming met enkele stembriewe gewen en is in 1997, 2004, 2011 en 2018 met groot marges herkies. Opposisiepolitici en Westerse regerings het beweer dat onreëlmatighede en bedrog van stemme op elk van hierdie geleenthede. Baie onafhanklike bronne het bewys gelewer dat hy nie die verkiesing in 1992 gewen het nie en dat die daaropvolgende verkiesings met bedrog gevloei het.

Biya is tans die langste regerende nie-koninklike leier ter wêreld en die oudste heerser in Afrika.

Biya het Kameroen se noue verhouding met Frankryk behou, een van Kameroen se voormalige koloniale heersers naas die Verenigde Koninkryk en Duitsland.
Pehr Osbeck
*Osbeckia chinensis*, deur Osbeck geskets.
**Pehr Osbeck** (1723 – 23 Desember 1805) was 'n Sweedse ontdekkingsreisiger, natuurkundige en 'n apostel van Carolus Linnaeus. Hy is in die gemeente Hålanda op Västergötland gebore en het saam met Carolus Linnaeus in Uppsala gestudeer.

Natuurkundige in Canton Streek
------------------------------

In 1750–1752 het hy as kapelaan op die skip *Prins Carl* na Asië gereis , waar hy vier maande lank die flora, fauna en mense van die Cantonstreek van China bestudeer het. Hy het net betyds teruggekom om meer as 600 spesies plante by te dra tot Linnaeus se "Species Plantarum", wat in 1753 gepubliseer is.

In 1757 publiseer hy die dagboek van sy reis na China, "Dagbok öfwer en ostindisk Resa Åren", wat in 1762 in Duits, en in 1771 in Engels vertaal is. In 1771 is hy verkies tot lid van die Koninklike Sweedse Akademie vir Wetenskappe.

Die standaard skrywerafkorting **Osbeck** word gebruik om Pehr Osbeck as die skrywer aan te dui wanneer 'n botaniese naam genoem word.

Latere loopbaan
---------------

Hy het sy loopbaan beëindig as die priester van Våxtorp en Hasslöv in Halland, waar hy in 1805 gesterf het.

Versamelings
------------

Sy groot versamelings word bewaar in Swede en die Verenigde Koninkryk. Hy word herdenk deur die genus Osbeckia L. van plante in die familie Melastomataceae.
Die standaard skrywer afkorting *Osbeck* word gebruik om hierdie individu as die skrywer aan te dui wanneer 'n botaniese naam aangehaal word.

Gekose werke
------------

* Osbeck, Pehr (1771). *A voyage to China and East Indies,* Vol. I. Geargiveer 16 Februarie 2012 op Wayback Machine London: Benjamin White. [digitized by University of Hong Kong Libraries, Digital Initiatives, "China Through Western Eyes." Geargiveer 13 Junie 2007 op Wayback Machine ]
* Osbeck, Pehr (1771). *A voyage to China and East Indies,* Vol. II. Geargiveer 25 Maart 2016 op Wayback Machine London: Benjamin White. [digitized by University of Hong Kong Libraries, Digital Initiatives, "China Through Western Eyes." Geargiveer 13 Junie 2007 op Wayback Machine ]

Sien ook
--------

* Lys van botaniste volgens outeursafkorting
Die **Hulk** is 'n superheld wat in Amerikaanse strokiesverhale van Marvel Comics verskyn. Die karakter is deur die skrywer Stan Lee en kunstenaar Jack Kirby geskep, en het in Mei 1962 die eerste keer in die debuutuitgawe *The Incredible Hulk* verskyn. Die karakter, wat dissosiatiewe identiteitsteuring het, word hoofsaaklik verteenwoordig deur **dr. Robert Bruce Banner**, 'n fisiek swak, asosiale en teruggetrokke dokter; en sy alter ego die Hulk, 'n groen, supersterk humanoïed (niemens met 'n menslike vorm). Albei voel gegrief teenoor mekaar.

Die karakter
------------

'n Muurskildering van die Hulk in Spanje.
Ná 'n toevallige blootstelling aan gammastrale toe Banner tydens die ontploffing van 'n eksperimentele bom die lewe van Rick Jones red, verander hy fisiek in die die Hulk wanneer hy emosionele stres ervaar, gewillig of onwillig. Dié transformasie lei dikwels tot vernietigende stormlope en tot konflikte wat Banner se burgerlike lewe ontwrig. Die Hulk se vlak van krag stem gewoonlik ooreen met sy vlak van woede. 

Ondanks beide Hulk en Banner se behoefte aan afsondering, is daar baie mense wat hulle ondersteun: Banner se liefde, Betty Ross, sy beste vriend, Rick Jones, sy niggie die She-Hulk en sy terapeut en bondgenoot Doc Samson. Volgens Lee is die Hulk se skepping geïnspireer deur 'n kombinasie van Frankenstein en dr. Jekyll en mnr. Hyde. Hoewel die Hulk se kleur afgewissel het tydens sy publikasiegeskiedenis, is dit meestal groen.

Die Hulk is een van die ikoniesste karakters in die moderne kultuur en het op 'n verskeidenheid gebruikersartikels verskyn, soos klere. Die karakter is die eerste keer op televisie uitgebeeld deur Bill Bixby en Lou Ferrigno in die reeks van 1978 *The Incredible Hulk*, *The Incredible Hulk Returns* (1988), *The Trial of the Incredible Hulk* (1989) en *The Death of the Incredible Hulk* (1990). In rolprente is sy karakter vertolk deur Eric Bana in 2003 se *Hulk*. Hy is daarna ook uitgebeeld deur Edward Norton (2008) en Mark Ruffalo in latere verskynings in die franchise.

Skakels
-------

* Wikimedia Commons logo Wikimedia Commons het meer media in die kategorie Hulk.
* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* BNF: cb145921900 (data)
* LCCN: nb2015004304
* NLP: A36767542
* VIAF: 314901422
* WorldCat Identities: viaf-58150868136822070161

 |
Menslike rooibloedselle
'n **Rooibloedsel** is die mees algemene soort bloedsel, ook bekend as 'n eritrosiet (Grieks *erythros* = rooi + *kytos* = hol). Dit is nie 'n egte sel nie, omdat dit nie 'n kern bevat nie, maar dit sirkuleer wel in die bloed. Hierdie selle se belang lê daarin om suurstof van die longe van 'n mens/soogdier aan die liggaamselle te lewer via die bloed.

Die rooi kleur is afkomstig van die hemoglobien in die sel, wat 'n ysterbevattende proteïenmolekuul is wat suurstofmolekule kan bind in 'n suurstofryke omgewing en weer kan loslaat in 'n suurstofarme omgewing. 

Mans het ongeveer 5 miljoen rooi bloedliggaampies per milliliter bloed, terwyl daar ongeveer 4800000 rooi bloedliggaampies per milliliter in 'n vrou se bloed is. Die suurstofdraende kapasiteit van die bloed word deur die aantal rooi bloedliggaampies bepaal.

Die leeftyd van 'n rooibloedsel is ongeveer 120 dae. Dit maak tot 99% uit van selle in die bloed. Die ander is witbloedselle en bloedplaatjies. Siektes wat die rooibloedselle betrek sluit in malaria asook sekelselsiekte en talassemie.

Bronne
------

* Wêreldspektrum, Vol. 3, 104-108, ISBN 0 908409 44 3

|  |  |
| --- | --- |
| Hierdie artikel is in sy geheel of gedeeltelik vanuit die Nederlandse Wikipedia vertaal. | 

Klik vir info oor hierdie sjabloon.
 |

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. | 

Klik vir info oor hierdie sjabloon.
 |

|  |  |
| --- | --- |
| Normdata Edit this at Wikidata | 
* BNF: cb119425743 (data)
* GND: 4070945-0
* LCCN: sh85044747
* NDL: 00570626
* NKC: ph119991
* TH: H2.00.04.1.01001

 |
**Nightcrawler**, oftewel **Kurt Wagner**, is 'n superheld in strokiesverhale van Marvel Comics en word gewoonlik met die X-Men verbind. Hy is geskep deur die skrywer Len Wein en kunstenaar Dave Cockrum, en het sy eerste verskyning in Mei 1975 gemaak in *Giant-Size X-Men* #1.

Toe hy geskep is, was daar reeds 'n ander Marvel-karakter met dieselfde naam, maar met 'n koppelteken (Night-Crawler). Laasgenoemde se naam is later verander na Dark-Crawler om verwarring te voorkom.

Nightcrawler is lid van die fiktiewe menslike subspesie bekend as "mutante"; hulle besit 'n X-geen wat fisieke veranderings en in baie gevalle bomenslike eienskappe veroorsaak. Nightcrawler het 'n bomenslike ratsheid, die vermoë om te teleporteer en klouende hande en voete. Sy fisieke mutasies sluit in 'n indigo, fluweelagtige pels wat hom feitlik onsigbaar in skaduwees maak, asook voete met twee tone elk, hande met drie vingers, geel oë, gepunte ore en 'n grypende stert. Hoewel hy nie in die vroeë verhale baie oor sy Katolieke geloof praat nie, doen hy dit later meer dikwels. Hy is die seun van die Marvel-karakters Mystique en Azazel.

Sedert sy skepping verskyn Nightcrawler gereeld in Marvel se strokiesboeke en videospeletjies. Alan Cumming het die karakter vertolk in die rolprent *X2* (2003), terwyl Kodi Smit-McPhee 'n jonger weergawe van hom gespeel het in *X-Men: Apocalypse* (2016), *Deadpool 2* (2018) en *Dark Phoenix* (2019).

Skakels
-------

* Nightcrawler by Marvel.com
* Hierdie artikel is in sy geheel of gedeeltelik uit die Engelse Wikipedia vertaal.
**The Brady Bunch** is 'n Amerikaanse TV-reeks van die 1960’s en 1970’s oor die avonture van ’n groot, gelukkige gesin met goedgemanierde kinders. Die sitkom is deur Sherwood Schwartz geskep en van 26 September 1969 tot 8 Maart 1974 op ABC uitgesaai. Dit bestaan uit vyf seisoene met 117 episodes en handel oor die doen en late van 'n stieffamilie met ses kinders en 'n lawe huishoudster. Die reeks word as een van die laaste ou-styl familie-sitkoms beskou.

Ná die reeks se kansellasie in 1974 is dit vanaf September 1975 vir sindikasie beskikbaar gestel. Terwyl die oorspronklike reeks nie uitermatig suksesvol was nie, het dit onder sindikasie gewilde kykmateriaal vir jong kinders en tieners geword.

Talle opvolgreekse en TV-films het die lig gesien, insluitende *The Brady Bunch Hour* (1976–77), *The Brady Girls Get Married* (1981), *The Brady Brides* (1981), *A Very Brady Christmas* (1988) en *The Bradys* (1990). Die reeks is in 1995 in 'n satiriese fliek getiteld *The Brady Bunch Movie* verwerk, wat in 1996 met *A Very Brady Sequel* opgevolg is. 'n Tweede opvolg, *The Brady Bunch in the White House*, is vir TV aangepas en in 2002 op Fox uitgesaai.

Episode 12 van seisoen 3 (*Getting Davy Jones*) is in 1997 deur die Amerikaanse *TV Guide*-tydskrif as een van die 100 Grootste Episodes van Alle Tye aangewys.
Die Maleise skiereiland.
Malakka
**Malakka** (Maleis: *Melaka*) is 'n staat in Maleisië. Die hoofstad is die gelyknamige stad, Malakka, met 'n inwonertal van 872 900 (2015-sensus).

Geografie en demografie
-----------------------

Die staat is geleë in die suidweste van die Maleise skiereiland, aan die Straat Malakka, ongeveer 80 km van die Indonesiese eiland Sumatra. Malakka grens in die noorde aan die Maleise staat *Negeri Sembilan* en in die ooste aan *Johor*. Malakka is 'n klein staat met 'n totale oppervlak van 1650 km².

Inheemse Maleisiërs (50%) en Sjinese Maleisiërs (40%) vorm die twee grootste etniese groepe. Die Indiese Maleisiërs wat vanaf Indië afkomstig is vorm 'n minderheidsgroep.

Daar is ook 'n klein Europese minderheid van afstammelinge van vroeëre koloniale oorheersers. Onder andere afstammelinge van Portugese, wat 'n antieke Portugees-kreoolse taal praat, genaamd Kristangs. Daarnaas bestaan daar ook nog enkele afstammelinge van Nederlanders en Britte.

Verder vorm Malakka 'n belangrike vesting vir die Peranakan. Baie van hulle het hulself as gevolg van die handel tussen Indië en Sjinese in die pre-koloniale tyd hier gevestig.

Bestuurlike indeling
--------------------

Malakka is in drie distrikte onderverdeel:

* Alor Gajah
* Melaka Tengah (Sentraal-Malakka)
* Jasin

Hierdie distrikte is verder in 81 subdivisies verdeel.

Geskiedenis
-----------

In 1377 word deur Majapahit 'n strafekspedisie gehou teen Parameswara, die Hindoe-prins van Palembang op Sumatra. Hy vlug na Malakka en stig daar in 1390 'n koninkryk. Hy regeer 1390-1414. Hy nooi die *orang laut*, die nomades van die see wat die handel in die argipel beheers om in Malakka 'n handelsentrum te stig. Siam is 'n groot bedreiging van sy onafhanklike ryk en in 1405 soek hy beskerming van die Chinese. Die enorme Chinese vloot van admiraal Zheng He (Cheng Ho) besoek Malakka reëlmatig tot 1434..
Die *orang laut* is hoofsaaklik Moslems en Parameswara het moontlik self op die einde van sy lewe ook Moslem geword en word ook Iskandar Syah genoem. Sy twee opvolgers Megat Iskandar Syah (1414-1424) en Muhammad Syah (1424-1444) was ook Moslems, die vierde sultan Parameswara Dewa Syah (1445-1446) was dalk 'n Hindoe. Hy word skielik vermoor en vervang deur sy halfbroer, sultan Muzaffar Syah (1446-1459). Islam is sedert sy bewind die heersende religie. In sy tyd ontwikkel Malakka tot 'n belangrike staat wat aan altwee kante van die Straat gebied beheers en voedsel, tin, goud en peper produseer en handel oor die hele argipel dryf.

Dit trek die aandag van die Portugese wat in 1510 Goa op die kus van Indië verower. Hulle stuur eers vir Diogo Lopes de Sequeira om vreedsame handelsbetrekkings met Malakka te bewerkstellig. Hy word in 1509 deur sultan Mahmud Syah (1488-1528) eers goed ontvang, maar die Muslem-handelaars is bedug vir hierdie nuwe kompetisie. Hulle dood heelparty van sy mans. In April 1511 stuur die Portugese 'n vloot vanuit Goa met 17/18 skepe en 1200 mans en verower Malakka.
Die **Malawimeer Nasionale Park** is ’n nasionale park aan die suidpunt van die Malawimeer in Malawi. Dit is die enigste park in die land vir die bewaring van vis en waterhabitats. Dit sluit ook ’n aansienlike deel land in, insluitende verskeie klein eilande in die meer. Dit is ook die tuiste van ander diere, soos bobbejane. 

Sedert 1934 is woud- en voëlreservate op van die eilande aangelê. In 1972 is die reservate uitgebrei tot die heuwels van Cape Maclear, Mwenya en Nkhudzi. In Monkey Bay is ’n navorsingstasie van die departement van vissery.

Die baie inheemse visspesies maak dit ’n uitstekende voorbeeld van gespesialiseerde evolusie. Sowat die helfte van die land se omtrent duisend spesies kom hier voor, en daarvan is 90% net hier inheems. Die park bevat 30% van alle spesies van die Cichlidae-familie, waarvan die meeste inheems is. Dit is sedert 1984 ’n Unesco-wêrelderfenisgebied.

’n Groot kremetartboom wat volgens oorlewering ouer as 800 jaar is, was glo die gunstelingplek van David Livingstone om te preek en met ander sendelinge te praat. Die grafte van vyf vroeë sendelinge is ook in die park.
Die godin Bhairavi
Tripura-bhairavī se yantra
**Bhairavī** (Sanskrit भैरवी) is 'n godin uit die Hindoemitologie. In 'n himne uit die 9de eeu, die Śāradā-tilaka word sy as volg geprys:


|  |  |  |
| --- | --- | --- |
|  | Jy is so subtiel dat gode jou nie kan beskryf nie. Jy is die wêreld se oorsprong en is sonder begin. Jy het drie oë, 'n pragtige gesig en vier hande waarin jy 'n boek en 'n rosekrans dra en waarmee jy gebare maak wat gerusstel en gunste verleen. Jy is die spraak se bron en van alles wat grasieus is asook van die heelal self. Jy dra die maan as 'n sikkel op jou bors en het 'n blank gelaatskleur soos die herfsmaan. |  |

Haar naam Bhairavī is die vroulike vorm van Bhairava -die kwaai een- en sy word as die eggenote van hierdie kwaai vorm van Śiva beskou. Sy het egter 'n selfstandige rol wat baie aspekte vertoon en word as een van die Mahāvidyās beskou. Sy kan seksuele opwinding veroorsaak en selfs hemelse wesens raak bedwelm as hulle haar vereer, maar sy onderrig ook om deur yoga passies te bedwing en skep die Vedas.

Een van haar aspekte is Tripura-bhairavī, die kwaai een wat altyd probeer om die drie wêrelde (tripura) te vernietig. Vernietiging en skepping is die twee basisaspekte van die heelal wat mekaar voortdurend afwissel. Woede, jaloesie en ander selfsugitige gedrag versterk haar teenwoordigheid, terwyl regverdige gedrag dit verswak.

Maar sy het baie ander aspekte. As Sampatpradā-bhairavī gee sy rykdom en as Annapūrn̥eśvarī-bhairavī verleen sy kos. As Sakalasiddhi-bhairavī verleen sy volmaaktheid. Bhayavidhvam̊sinī-bhairavī vernietig alle angs. Caitanya-bhairavī verleen wakker bewussyn. Bhuvaneśvarī-bhairavī is teenwoordig by skepping en groei. Kāmeśvarī-bhairavī ontsteek seksuele lus en verleen bevrediging.
‘n **Staatsbegrafnis** is ‘n openbare begrafnisseremonie wat deur ‘n land se regering georganiseer word vir oorlede staatshoofde en ander persone met besondere status in daardie land. Hierdie laaste eerbetoon gaan altyd gepaard met prag en praal en militêre vertoon.

Wie?
----

Die besluit aan wie ‘n staatsbegafnis gegee word, berus by die staatspresident. In die besluit word gekyk aan wie in die verlede so ‘n eer te beurt geval het, die hoogte van die amp wat die oorledene beklee het, die aard van die dienste wat hy aan sy land gelewer het en veral die publieke agting wat die persoon geniet het.

Hoe?
----

Die regering aanvaar verantwoordelikheid vir die seremoniële reëlings. Meesal vind die begrafnis plaas vanuit die kerkgebou van die gemeente waaraan die oorledene behoort het. In oorleg met die familie word besluit op die predikant(e) wat sal optree en die liedere wat gesing word. Die militêre seremonie word bepaal deur die militêre protokol. ‘n Begrafnis met volle militêre eer word gewoonlik voorbehou vir die staatshoof. Meesal word die doodkis op ‘n kanonwa vervoer met ‘n militêre begeleiding van perde, ‘n landsvlag op die kis, ‘n erewag langs die strate en soms selfs salvo’s. Dikwels word vir die dag of dae voor die teraardebestelling ‘n tydperk van rou aangekondig. Ook lê die afgestorwene soms ‘n tydperk in staatsie waar lede van die publiek kan kom afskeid neem. Vlae op alle staatsgeboue en ook by ambassades in die buiteland hang halfstok vir die routydperk. As dit ‘n begrafnis van ‘n staatshoof is, word dit dikwels ook deur staatshoofde van bevriende lande bygewoon.

Suid-Afrikaners
---------------

Sekere bekende Suid-Afrikaners wat die eer van ‘n staatsbegrafnis te beurt geval het, was

* Patrick Duncan en E.G. Jansen, was beide dienende ‘n goewerneur-generaal van Suid-Afrika toe hulle gesterf het.
* C.R. de Wet, Rachel Isabella Steyn, Emily Hobhouse
* Louis Botha, D.F. Malan, Hans Strydom, H.F. Verwoerd
* Frank Joubert
* F.W. Reitz, T.E. Dönges, Marais Viljoen
* Johannes Hendrikus Viljoen, Albert Jacobus Stals, M.C.G.J. van Rensburg
* J.C. Smuts se familie het ‘n staatsbegrafnis van die hand gewys. Smuts het bloot ‘n militêre begrafnis gehad.
* Die families van J.B.M. Hertzog en Helen Suzman was nie te vinde vir ‘n staatsbegrafnis nie.
* Andrew Beauchamp-Proctor
* Nelson Mandela, Winnie Madikizela-Mandela, Andrew Mlangeni

Bronne
------

* thepresidency.gov.za
* ru.ac.za/vice-chancellor

|  |  |
| --- | --- |
| Normdata Edit this at Wikidata | 
* GND: 4305093-1
* NDL: 00566461

 |
Animasie van 'n staande golf (rooi) geskep deur die superposisie van 'n links beweegende (blou) en regs beweegende (groen) golf
In die fisika is 'n **staande golf**, ook bekend as 'n **stilstaande golf**, 'n golf wat mettertyd ossilleer, maar waarvan die piekamplitude-profiel nie in die ruimte beweeg nie. Die piekamplitude van die golf ossillasies op enige punt in die ruimte is konstant met die tyd, en die ossillasies op verskillende punte deur die golf is in fase. Die plekke waar die absolute waarde van die amplitude minimaal is, word nodusse genoem, en die plekke waar die absolute waarde van die amplitude maksimum is, word antinodusse genoem.

Staande golwe is vir die eerste keer opgemerk deur Michael Faraday in 1831. Faraday het staande golwe op die oppervlak van 'n vloeistof in 'n trillende houer waargeneem. Duitse fisikus Franz Melde het die term "staande golf" (Duits: *stehende Welle* of *Stehwelle*) omstreeks 1860 geskep en die verskynsel getoon in sy klassieke eksperiment met vibrerende snare.

Hierdie verskynsel kan voorkom omdat die medium in die teenoorgestelde rigting van die golf beweeg, of dit kan in 'n stilstaande medium ontstaan ​​as gevolg van steuring tussen twee golwe wat in teenoorgestelde rigtings beweeg. Die mees algemene oorsaak van staande golwe is die verskynsel van resonansie, waarin staande golwe in 'n resonator voorkom as gevolg van interferensie tussen golwe wat heen en weer weerkaats word op die resonansfrekwensie.

Vir golwe van gelyke amplitude wat in teenoorgestelde rigtings beweeg, is daar gemiddeld geen netto voortplanting van energie nie.
’n Kaart van Mesopotamië tydens die Vroegdinastiese Tydperk.
’n Man wat ’n boks dra, moontlik met offerandes. Metaalwerk, omstreeks 2900-2600 v.C. Sumer. Metropolitaanse Kunsmuseum.
Die **Vroegdinastiese Tydperk** van Mesopotamië (Engelse afkorting: *ED*) is ’n argeologiese beskawing in Mesopotamië (hedendaagse Irak), wat geduur het van omstreeks 2900-2350 v.C. en voorafgegaan is deur die Uruk- en die Jemdet Nasr-tydperk. Die ontwikkeling van skryfstelsels en die stigting van die eerste stede en state was belangrike gebeure. Die tydperk self is gekenmerk deur die bestaan van talle stadstate: klein state met ’n relatief eenvoudige struktuur wat mettertyd ontwikkel en gevestig geraak het. Dié ontwikkeling het eindelik gelei tot die vereniging van ’n groot deel van Mesopotamië onder die heerskappy van Sargon, die eerste koning van die Akkadiese Ryk. 

Ondanks hulle politieke fragmentasie het die stadstate van dié tyd ’n relatief homogene materiaalkultuur gedeel. Sumeriese stede soos Uruk, Ur, Lagasj, Umma en Nippur in Laer Mesopotamië was baie magtig en invloedryk. In die noorde en weste was stadstate soos Kisj, Mari, Nagar en Ebla.

Die bestudering van Sentraal- en Laer Mesopotamië het lank voorkeur geniet bo naburige streke. Argeologiese uitgrawings op terreine in dié en ander streke vind sedert die 19de eeu plaas. Daartydens is tekste in wigskrif en baie ander belangrike artefakte ontdek. Die gevolg was dat dié streek bekender was as naburige gebiede. 

Uitgrawings by Ebla en gepubliseerde argiewe van dié stad het dié perspektief verander deur meer lig te werp op naburige streke soos Bo-Mesopotamië, Wes-Sirië en Suidwes-Iran. Hierdie inligting het getoon Laer Mesopotamië het baie sosiaal-kulturele ontwikkelings met sy bure gedeel en dat die hele antieke Nabye Ooste betrokke was by ’n uitruilingsnetwerk van goedere en idees.

Skakels
-------

* Wikimedia Commons het meer media in die kategorie Vroegdinastiese Tydperk van Mesopotamië.

* Hierdie artikel is in sy geheel of gedeeltelik uit die Engelse Wikipedia vertaal.
**Morné Coetzer** is 'n Afrikaanse akteur, radio-omroeper, televisieregisseur en skrywer.

Lewe en werk
------------

Coetzer is in 1943 in Johannesburg gebore as die seun van die bekende akteurspaar Morné Coetzer en Sann de Lange. Hy word self akteur en later radio- en televisie-aanbieder. Die eerste paar jaar van sy lewe bring hy aan die voet van die Drakensberge in Natal deur. Sy skoolopleiding ontvang hy in Johannesburg, Parys, Wepener en Heidelberg in Transvaal en in 1960 matrikuleer hy aan die Hoër Seunskool Helpmekaar in Johannesburg. Hy voltooi sy militêre diensplig by 1 Valskermbataljon in Bloemfontein. Hierna studeer hy deeltyds verder aan die Universiteit van Suid-Afrika, waar hy 'n B.A.-graad verwerf met Geskiedenis en Afrikaans-Nederlands as hoofvakke. In 2003 verwerf hy sy Honneursgraad in Geskiedenis aan die Universiteit van Pretoria.

As beroepsakteur vertolk hy rolle vir die Kaapse Streektoneel en speel ook in rolprente soos Jamie Uys se *Lord oom Piet*, Emil Nofal se *Tom, Dirk en Herrie*, Gert van den Bergh se *Die wonderwêreld van Kammie Kamfer*, Daan Retief se *Beloftes van môre*, Jan Scholtz se *April 1980* en David Millin se *Seven against the sun* en *Majuba: Heuwel van Duiwe*. Hy is ook radio-omroeper, eers by Radio Hoëveld en daarna vir twee jaar by Radio Nederland se Wêreldomroep in Hilversum. In 1968 keer hy terug na Suid-Afrika en word omroeper en regisseur by die Suid-Afrikaanse Uitsaaikorporasie (SAUK) se ateljees in Groenpunt in Kaapstad. In hierdie tyd begin hy ook programme vir die radio skryf, en wen die SAUK-prys vir radiohoorbeelde. 

In Maart 1970 trou hy met Jeanne McCaul, dogter van Hermien Dommisse, waarna hulle na Parys in Frankryk vertrek. Hier volg hy by die Conseratoire Libre du Cinéma Française 'n kursus in film- en televisiekuns wat alles van hierdie dissiplines behels soos tegniek, kamerawerk, lense, beligting, klank en redigering. Hierdie kursus slaag hy na skriftelike en mondelinge eksamens met lof en behaal in Augustus 1973 'n diploma in Filmregie. Hulle seun Pierre-Morné word kort daarna gebore.

Hy werk by die Franse televisiediens tot in Desember 1973 as vakleerling assistent-regisseur, onder andere saam met die vermaarde regisseur Raymond Rouleau. Na hulle terugkeer na Suid-Afrika sluit hy in Februarie 1974 weer aan by die SAUK, hierdie keer as televisie-regisseur. Hy maak onder andere die film *Juriesfontein* en programme oor die Karoo en die Knysna-boswerkers, waarna hy opleidingskonsultant word. Terselfdertyd doen hy oorklanking vir televisieprogramme en is ook aanbieder van die program *Kamera Twee*, *Skattejag*, en *Agriforum*. Verder speel hy in verskeie televisievervolgverhale en dramas, onder andere *Jasper Le Feuvre* en *Klaradyn*, beide onder regie van Daan Retief.

Skryfwerk
---------

Hy skryf die speurverhaal *Die Duitse Bajonet*. 'n Baie Belangrike Persoon word met 'n besondere wapen vermoor, 'n ou Duitse bajonet uit die Tweede Wêreldoorlog. Speurder Dirk Retief ondersoek hierdie saak.

Publikasies
-----------

1974 – *Die Duitse Bajonet*
*Hierdie artikel handel oor die bergreeks in Sentraal-Asië. Vir die ou hoofstad van die Mongoolse Ryk, sien Karakoroem.*
Die Baltoro-gletser in die sentrale Karakoram met die 8000ers Gasherbrum I en II
Nasa-Satellietbeeld van die Karakoram en die Himalaja met die Tiensjan, Pamir, Kunlun en Hindoekoesj in Sentraal-Asië
Die **Karakoram** (Chinees: 喀喇崑崙山脈; Hindi: काराकोरम पर्वतशृंखला; Oerdoe: سلسلہ کوہ قراقرم‬) is 'n bergreeks in Sentraal-Asië aan die kruispunt van die Himalaja met die Tiensjan, Pamir, Kunlun en Hindoekoesj op die omstrede grense van Afghanistan, Indië, Pakistan, Tadjikistan en die Volksrepubliek China. Die hoogste bergpiek, K2, is met 8 614 meter bo seevlak die tweede hoogste berg ter wêreld net na Berg Everest. Die drie ander berge met 'n hoogte van meer as 8 000 m is Gasherbrum I (8 080 m), Broad Peak (8 051 m) en Gasherbrum II (8 035 m), almal op die omstrede grens tussen Pakistan en Xinjiang (Volksrepubliek China).

*Karakoram* is 'n Turkse term wat "swart gruis" beteken. In antieke Sanskrittekste (Puranas) word na dié bergreeks met die naam *Krishnagiri* ("swart berge") verwys.

Die Karakoram word deur die Indusvallei van die Himalaja in die suide geskei, deur die Amoedarja van die Pamir in die noordweste en in die noordooste deur die Tarimrivier van die Tarimbekken. Daarbenewens grens dit in die weste aan die Hindoekoesj en in die ooste aan die Kunlun.

Die Karakoram streek oor sowat 700 km en is tussen 100 en 150 km breed. Dit is die mees bevrore deel van die wêreld buite die poolstreke. Die Siachen-gletser met 76 km en die Biafo-gletser met 63 km is onderskeidelik die tweede en derde langste gletsers buite die poolstreke.
**Vrugteslaai (speletjie)** is 'n speletjie en word gewoonlik gespeel as 'n ysbreker by kampe of samekomste. Dit werk beter by groter groepe en kan deur enigiemand gespeel word - van jonk tot oud.

Hoe die spel werk
-----------------

Al die lede van die groep, behalwe een, moet in 'n sirkel op stoele sit. Die persoon wat nie in die kring sit nie loop dan om die sirkel terwyl hy/sy name van vrugte in die mense se ore fluister. Elke persoon word net een vrug toegeken en moet dit dan onthou want jy word die vrug vir die duur van die speletjie. As die persoon aan almal 'n vrug toegeken het, roep hy/sy een van die vrugte uit. Almal aan wie daardie vrug gefluister is moet dan stoele ruil. Jy mag net nie met die persoon langs jou stoele ruil nie. Die uitroeper mag dan ook "Vrugteslaai" uitroep en dan moet almal stoele ruil. Die persoon wat die vrugte uitroep kan ook wanneer daar geruil word 'n stoel uit die kring haal en dan sodoende die kring verklein. Die persoon wat dan nie 'n stoel het nie, val dan uit. Dit mag dalk gevaarlik wees as daar stoele gebruik word wat skerp rande het, aangesien mense nogal geneig is om te jaag en vir stoele te spring.

Sien ook
--------

* Boompie-verplant
* Lys van kinderspeletjies
**Ivan Alexandrovich Iljin** or Il'in (Russies: Иванъ Александровичъ Ильинъ, 9 April [O.S. 28 Maart] 1883 – 21 Desember 1954) was 'n Russiese regsgeleerde, godsdienstige en politieke filosoof, slawofiel, redenaar en konserwatiewe monargis. Hy het die Februarie-rewolusie as 'n "tydelike wanorde" en die Oktober-rewolusie as 'n "nasionale katastrofe" beskou en het aktief by die stryd teen die Bolsjewistiese regime aangesluit. Hy het 'n wit emigrant-joernalis, 'n Slawofiel en 'n ideoloog van die Russiese Al-Militêre Unie geword wat geglo het dat geweld die enigste manier was waardeur die Sowjet-regime omvergewerp kon word.

As 'n anti-kommunis het Iljin Hitler aanvanklik verdedig, maar sy kritiek op totalitarisme is glad nie deur die Nazi-regime waardeer nie. Boonop het hy in 1934 geweier om hul bevele te aanvaar om Nazi-propaganda in die Russiese Akademiese Instituut te versprei en is daarna uit sy pos verwyder en van alle verdere indiensneming verbied.

1. ↑  "Иван Александрович Ильин. Биография".
2. ↑  From the Russian Army to Underground Organizations: The Trajectory of the Whites in the European and French matrix
3. ↑  "Ivan Ilyin: A Fashionable Fascist".
4. ↑  "Il'in, Ivan Aleksandrovich (1883–1954) ." *Encyclopedia of Philosophy.* Encyclopedia.com. 22 Desember 2022 <>.
**Randhere** (Engels: *Randlords*) is 'n historiese term wat oorspronklik deur Britse dagblaaie gebruik is om - met 'n bewuste ironiese doelstelling - na 'n klein groepie Europese finansiers en avonturiers te verwys wat die Suid-Afrikaanse diamante- en goudmynbedryf in sy baanbrekersfase vanaf die 1870's tot die uitbreek van die Eerste Wêreldoorlog in 1914 beheer het. 

Hulle was oorwegend entrepreneurs van dieselfde generasie wat 'n sleutelrol in die ontwikkeling van die diamantbedryf in Kimberley, Noord-Kaap gespeel het. Hulle het die nodige infrastruktuur opgebou en die hele mynbedryf gekonsolideer - 'n strategie wat hulle ook op die mynbousektor in die destydse Zuid-Afrikaansche Republiek (ZAR, dikwels ook Transvaal genoem) toegepas het nadat goud in 1886 aan die Witwatersrand (die "Rand") ontdek is. Goud het nie net die ZAR-regering van president Paul Kruger se skatkis gevul nie, maar ook ongekende rykdom aan die persone besorg wat aan die hoof van die bedryf gestaan het.

Die finansiers en magnate is deur merkwaardige administratiewe en finansiële vernuf gekenmerk. Beheer oor die bedryf is deur middel van die sogenaamde groepstelsel uitgeoefen waar 'n klein groep van vyf of ses beleggers of finanshuise genoeg aandele besit het om 'n hele reeks mynboumaatskappye te oorheers. Hul sakevermoë is dikwels aangevul deur tegniese vaardighede. Hulle het ervaring in Kimberley en Johannesburg se myne opgedoen en die nuutste wetenskaplike kennis en tegnologie toegepas in die moeilike bedryf. 

Party van hierdie magnate was so welgesteld en invloedryk dat Londense koerante na 'n twintig- of dertigtal van hulle as Randlords verwys het. Die meeste Randhere het hulle in herehuise in Parktown, 'n noordelike voorstad van Johannesburg, gevestig. Baie Randlords het ter erkenning van hul dienste en prestasies baronetskappe van koningin Victoria ontvang.

Noemenswaardige Randhere
------------------------

J.B. Robinson.
* Sir George Albu (1857–1935)
* Leopold Albu (1861–1938)
* Sir Abe Bailey (1864–1940)
* Barney Barnato (1852–1897)
* Alfred Beit (1853–1906)
* Sir Otto Beit (1865–1930)
* Sir Thomas Cullinan (1862–1936)
* Hermann Ludwig Eckstein (1847–1893)
* Friedrich Gustav Jonathan Eckstein (1857–1930)
* Sir George Herbert Farrar (1859–1915)
* Adolf Goerz (1857–1900)
* John Hays Hammond (1855–1936)
* Carl Hanau (1855–1930)
* Sir David Harris (1852–1942)
* Gustav Imroth (1862–1946)
* Solomon Barnato Joel (1865–1931)
* Wolf Joel (1863–1898)
* John Dale Lace (1859–1937)
* Isaac Lewis (1849–1927)
* Samuel Marks (1843–1920)
* Sir Carl Meyer
* Maximilian Michaelis (1852–1932)
* Sigismund Neumann (1857–1916)
* Sir Lionel Phillips, 1st Bt (1855–1936)
* Jules Porgès (1838–1921)
* Cecil John Rhodes (1853–1902)
* Sir Joseph Benjamin Robinson (1840–1929)
* Charles Ernest Rube (1852–1914)
* Charles Dunell Rudd (1844–1916)
* Jim B Taylor (1860-1944)
* Sir Julius Charles Wernher (1850–1912)

Sien ook
--------

* Geskiedenis van Suid-Afrika
* Jameson-inval

Bronne
------

* Maryna Fraser, ‘Randlords (act. 1880s–1914)’, *Oxford Dictionary of National Biography*, aanlyn weergawe, Oxford University Press, Oktober 2006 oxforddnb.com
'n **Akoestiese neuroom** is gewoonlik 'n nie-kwaadaardige gewas van die isolerende skede wat die akoestiese senuwee omring. Die akoestiese senuwee is verantwoordelik daarvoor om die sensasie van gehoor na die brein toe oor te dra.

Tydsverloop van 'n akoestiese neuroom
-------------------------------------

Eerstens ontwikkel 'n pasiënt tinnitus in die oor, wat later omskakel in doofheid.

Soos wat die gewas vergroot, ontwikkel ander simptome soos duiseligheid, pyn, 'n tekort aan trane in die nabygeleë oog en dubbel visie (die laasgenoemde twee simptome ontstaan omdat die gewas later op die oogsenuwee begin druk). Hoofpyn ontwikkel eers as die gewas baie groot is.

Diagnose
--------

'n CT-skandering word gebruik om die gewas op te spoor.

Behandeling
-----------

Wanneer die neuroom (gewas) klein is (kleiner as 2 cm), kan dit relatief maklik verwyder word, maar soos die neuroom vergroot, word die operasie al hoe meer gespesialiseerd en word die kans op 'n goeie uitkoms al hoe kleiner. Komplikasies sluit permanente doofheid en moontlik selfs ander senuwee-skade in.
'n Rekenaarmuis
'n Sleutelbord
'n Eksterne hardeskyf
By 'n rekenaar is **randapparatuur** die hardeware wat nie deel van die rekenaarkas of skootrekenaar is nie, maar ekstern gebruik word om die funksionaliteit van die rekenaar uit te brei. Randapparatuur word gebruik om inligting aan die rekenaar te verskaf (toevoer) of van die rekenaar te kry (afvoer). Eksterne toestelle wat vir berging of tweerigtingkommunikasie gebruik word, kan gesien word as 'n kombinasie van hierdie toevoer- en afvoerfunksionaliteit. Randapparatuur word aan die rekenaar gekoppel met 'n kabel of radiotegnologie soos Bluetooth.

Voorbeelde van randapparatuur:

* Toevoer
	+ Sleutelbord
	+ Rekenaarmuis
	+ Skandeerder
	+ Digitale kamera
	+ Mikrofoon
* Afvoer
	+ Monitor
	+ Dataprojektor
	+ Drukker
	+ Plotter
	+ Luidspreker
* Berging
	+ Eksterne hardeskyf
	+ Laserskyf-leser/skrywer
	+ Slapskyf-leser/skrywer
	+ USB-stokkies
* Dataoordrag
	+ Modem

|  |  |
| --- | --- |
| Normdata Edit this at Wikidata | 
* BNF: cb11966671q (data)
* GND: 4045179-3
* LCCN: sh94001703
* NKC: ph157260

 |
'n Warmlug lugskip deur Gefa-Flug vervaardig
'n **Termiese lugskip** is 'n lugskip wat sy stygvermoë te danke het aan 'n temperatuurverskil tussen die gas binne-in die vaartuig en die omringende lug. Dit is in teenstelling met die algemene gebruik van Helium as 'n ligter as lug gas om die stygvermoë te verkry. Die meeste termiese lugskepe vandag gebruik warm lug net soos in die geval van warmlugballonne.

Voordele en Nadele
------------------

Termiese lugskepe het die voordeel dat hulle goedkoper is as helium-gebaseerde lugskepe. Hulle kan afgeblaas word na elke vlug en maklik verpak en vervoer word.

Warmlugvaartuie se stygvermoë is egter laer per eenheidsvolume as helium- of waterstofgevulde vaartuie (ongeveer 30%) afhangende van die atmosferiese toestande). Dit maak ligter boumetodes noodsaaklik met minder beheerelemente wat die hantering van sulke vaartuie moeiliker maak en lei tot:

* Laer snelhede
* Moeilike hantering op die grond as die windsnelheid 5 knope oorskry.
* Trae stuurkenmerke veral teen lae snelhede.
* Gebrekkige beheer oor die horisontale oriëntasie van die vaartuig.
**Petro Oleksijowitsj Porosjenko** (Oekraïens: Петро Олексійович Порошенко, wetenskaplike transliterasie: Petro Oleksijovyč Porošenko; gebore 26 September 1965 in Bolhrad) is 'n Oekraïense ondernemer en politikus. Hy het vanaf 7 Junie 2014 tot 20 Mei 2019 as president van Oekraïne gedien.

As entrepreneur het hy 'n fortuin met sy sakegroep *Ukrprominvest* verdien wat onder meer belange in die Oekraïense sjokolade-, televisie-, motor-, skeepsbou- en wapenbedryf het. Die Amerikaanse sakeydskrif *Forbes* het Porosjenko, wie se fortuin op VSA-$ 1,6 miljard beraam word, sewende op die ranglys van Oekraïense oligarge gelys. In 2005 is sy fortuin volgens die Poolse nuustydskrif *Wprost* nog op sowat VSA-$ 350 miljoen beraam. Weens sy belange in *Roshen*, die grootste Oekraïense vervaardiger van sjokolade en ander lekkergoed, het Porosjenko die bynaam "Sjokoladekoning" gekry.

Gedurende sy politieke loopbaan het Porosjenko reeds 'n verskeidenheid regeringsposte beklee. Tussen Februarie en September 2005 was hy voorsitter van die Nasionale Veiligheids- en Verdedigingsraad van Oekraïne en vanaf Februarie 2007 tot en met Maart 2012 direkteur en lid van die bestuursraad van Oekraïne se Reserwebank. Onder president Wiktor Joesjtsjenko het hy die amp van minister van buitelandse sake en onder president Wiktor Janoekowitsj die amp van minister van ekonomiese sake beklee. Op 24 Mei 2014 het hy reeds in die eerste rondte van die Oekraïense presidensiële verkiesing 'n oorwinning behaal.